
A Rákóczi hagyaték hatásai a Tokaj-Hegyalja és Zemplén régióra- Az örökség vezette térségi regeneráció

Kulcsszavak: Örökségturizmus;történelmi hagyaték; Rákóczi család;regionalitás;versenyképesség
A dolgozatom fő témája az örökségvédelem és a Rákóczi fejedelmekhez és családhoz kapcsolódó örökség szerepe a Tokaj-Hegyalja és Zemplén régióban. A dolgozat célja, annak a felderítése, hogy mennyire erős a kötődés a régióban, ehhez a történelmi örökséghez, valamint, hogy milyen beruházásokon, ágazatokon keresztül jeleníthető ez meg. A kutatásomhoz a releváns szakirodalom feldolgozását és kiértékelését választottam az elméleti háttér ismertetése során. Továbbá készítettem egy saját gyűjtést a kutatási témához kapcsolódóan a régióban, melyet felhasználtam a gazdasági hatáselemzésem, valamint a végső kiértékelés elkészítéséhez. A kutatásom fókuszában a Rákóczi családhoz köthető örökségi helyszínek és emlékek összegyűjtése áll a régióban, valamint megvizsgáltam a kulturális és társadalmi mutatókat is a régióban, tehát az itt fellelhető muzeális intézmények számát, látogatottságát, valamint a régióban történő beruházások mértékét. Az elemzésem végére arra a következtetésre jutottam, hogy a felvetésem beigazolódott, miszerint a térségben kiemelt jelentőségű a Rákóczi történelmi hagyaték kezelése és jelenléte.



